A4-0069/98

Päätös neuvoston vahvistamasta yhteisestä kannasta neuvoston direktiivin antamiseksi vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä annetun direktiivin 93/75/ETY muuttamisesta (C4-0621/97 - 96/0231(SYN))(Yhteistoimintamenettely: toinen käsittely)

Euroopan parlamentti, joka

- ottaa huomioon neuvoston yhteisen kannan (C4-0621/97 - 96/0231(SYN)) ((EYVL C 23, 23.1.1998, s. 6.)),

- ottaa huomioon ensimmäisessä käsittelyssä antamansa lausunnon ((EYVL C 150, 19.5.1997, s. 31.)) komission ehdotuksesta neuvostolle (KOM(96)0455) ((EYVL C 334, 8.11.1996, s. 11.)),

- neuvoston kuultua sitä EY:n perustamissopimuksen 189 c artiklan mukaisesti,

- ottaa huomioon työjärjestyksensä 67 artiklan,

- ottaa huomioon liikenne- ja matkailuvaliokunnan suosituksen toiseen käsittelyyn (A4-0069/98);

1. Tarkistaa yhteistä kantaa seuraavasti;

2. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 5 kappale

>Alkuperäinen teksti>

direktiivin 93/75/ETY liitteet I ja II olisi voitava yksinkertaistetulla menettelyllä mukauttaa kansainvälisen oikeuden kehitykseen ja erityisesti direktiivin antamisen jälkeen voimaan tulleisiin muihin kuin 2 artiklassa tarkoitettuihin kansainvälisiin yleissopimuksiin, koodeihin ja päätöslauselmiin tehtyihin muutoksiin; näillä muutoksilla ei kuitenkaan saisi laajentaa direktiivin soveltamisalaa, eikä muuttaa direktiivissä esitettyjä ilmoitusvelvoitteita eikä etenkään laajentaa direktiivin ilmoitusvaatimuksia koskemaan kauttakulkumatkalla olevia aluksia; direktiivin 12 artiklassa säädetty menettely vaikuttaa sopivimmalta tällaisten mukautusten toteuttamiseen; tätä varten 11 artiklaa olisi täydennettävä, ja

>EP:n äänestyksessä hyväksytty teksti>

direktiivin 93/75/ETY liitteet I ja II olisi voitava yksinkertaistetulla menettelyllä mukauttaa kansainvälisen oikeuden kehitykseen ja erityisesti direktiivin antamisen jälkeen voimaan tulleisiin muihin kuin 2 artiklassa tarkoitettuihin kansainvälisiin yleissopimuksiin, koodeihin ja päätöslauselmiin tehtyihin muutoksiin;

nämä muutokset eivät kuitenkaan saisi heikentää tämän direktiivin säännöksiä eivätkä muuttaa merkittävästi niitä ilman asianmukaista lainsäädäntömenettelyä; direktiivin 12 artiklassa säädetty menettely vaikuttaa sopivimmalta teknisten mukautusten toteuttamiseen; tätä varten 11 artiklaa olisi täydennettävä, ja

(Tarkistus 2)

1 ARTIKLAN 1 KOHDAN TOINEN LUETELMAKOHTA

2 artiklan i alakohta (direktiivi 93/75/ETY)

>Alkuperäinen teksti>

i) 'INF-koodilla' säteilytetyn ydinpolttoaineen, plutoniumin ja erittäin radioaktiivisten jätteiden turvallisesta kuljettamisesta kuljetussäiliöissä aluksilla koskevaa IMOn säännöstöä, sellaisena kuin se on voimassa 1 päivänä tammikuuta 1996;

>EP:n äänestyksessä hyväksytty teksti>

i)

'INF-koodilla' säteilytetyn ydinpolttoaineen, plutoniumin ja erittäin radioaktiivisten jätteiden turvallisesta kuljettamisesta kuljetussäiliöissä aluksilla koskevaa IMOn säännöstöä, sellaisena kuin se on voimassa 1 päivänä tammikuuta 1998;

(Tarkistus 3)

1 ARTIKLAN 1 a KOHTA (UUSI)

5 artiklan 1 a kohta (uusi) (direktiivi 93/75/ETY)

>Alkuperäinen teksti>

>EP:n äänestyksessä hyväksytty teksti>

Lisätään uusi 1 a kohta seuraavasti:

>Alkuperäinen teksti>

>EP:n äänestyksessä hyväksytty teksti>

"

1a) Liikenteenharjoittajan, joka kuljettaa vaarallisia tai ympäristöä pilaavia aineita liikennöidessään Euroopan yhteisön aluevesillä käymättä yhteisön satamissa, on ilmoitettava ennen matkan alkua myös reitin varrella oleville rannikkojäsenvaltioille kaikki liitteen I mukaiset tiedot.»

(Tarkistus 4)

1 ARTIKLAN 2 KOHDAN TOINEN LUETELMAKOHTA

11 artiklan uusi luetelmakohta (direktiivi 93/75/ETY)

>Alkuperäinen teksti>

- muuttaa liitteitä merenkulun turvallisuutta ja meriympäristön suojelua koskeviin voimassa oleviin kansainvälisiin yleissopimuksiin, koodeihin ja päätöslauselmiin myöhemmin tehtyjen asianmukaisten muutosten mukaisesti, laajentamatta sen soveltamisalaa.

>EP:n äänestyksessä hyväksytty teksti>

-

muuttaa liitteitä merenkulun turvallisuutta ja meriympäristön suojelua koskeviin voimassa oleviin kansainvälisiin yleissopimuksiin, koodeihin ja päätöslauselmiin myöhemmin tehtyjen asianmukaisten, turvallisuutta ja meriympäristön suojelua koskevia määräyksiä heikentämättömien muutosten mukaisesti, laajentamatta sen soveltamisalaa.